**JAVNI POZIV**

**za kandidiranje manifestacija za dodjelu potpore iz programa**

**"Potpore manifestacijama i proizvodima" u 2025. godini Turističke zajednice Dugi otok**

Turistička zajednica Dugi otok raspisuje javni poziv za kandidaturu manifestacija i turističkih proizvoda.

Sukladno Programu rada za 2025., te odluci Vijeća raspoloživa sredstava će se dodijeliti manifestacijama i proizvodima koje se održavaju u pred i posezoni (siječanj-lipanj i rujan-prosinac) i koji unaprjeđuju turističku ponudu.

**I.** Predmet Javnog poziva je dodjela bespovratnih novčanih sredstava TZO Sali za manifestacije i proizvode koji doprinose sljedećim ciljevima:

- unapređenju/obogaćivanju turističkog proizvoda/ponude destinacije

- obogaćivanje turističke ponude i kreiranje novih motiva dolazaka turista na Dugi otok, osobito u pred i posezoni

- razvoju sadržaja koji omogućavaju produženje turističke sezone.

- razvoju inovativnih proizvoda koji omogućuju produljenje turističke sezone

**II**. Korisnici potpora mogu biti: pravne i fizičke osobe (dalje u tekstu: korisnik) i to:

 − trgovačka društva,

 − obrti

 − udruge

**III.** Sredstva potpore odobravat će se za organizaciju i realizaciju manifestacija i proizvoda i to za:

1. zabavne manifestacije,

2. sportske manifestacije,

3. tradicijske/kulturne manifestacije,

4. ostale manifestacije,

5. novi turistički proizvodi

**III.** Kriteriji za odobravanje potpore su:

1. kvalitetna priprema i realizacija manifestacije i/ili proizvoda (jasno definiran cilj i sadržaj/program),
2. značaj manifestacije i/ili proizvoda za razvoj i doprinos obogaćivanju turističke ponude
3. tradicija održavanja manifestacije/održivost.

**IV.** Organizator može dobiti potporu od 200 eura do najviše 2.000,00 eura.

**V.** Potrebna dokumentacija za kandidiranje za potporu:

1. Naziv i opis manifestacije i/ili proizvoda
2. Financijski plan i program manifestacije o/ili proizvoda
3. Ime organizatora (udruga, zadruga, mjesni odbor i sl.)

 **VI.** Kandidaturu s cjelokupnom dokumentacijom., **podnosi se Turističkoj zajednici Općine Sali,** **najkasnije do 31. ožujka 2025. godine**.

**VII.** Odluku o dodjeli sredstava potpore donosi Turističko vijeće TZO Sali.

**VIII.** Kandidature se šalju na adresu: Turistička zajednica Općine Sali, Sali 49, 23281 Sali, Dugi otok